**Referat**

**Møde i ph.d.-udvalget**

**29. november 2023 kl. 9.15-11.00**

Emne: Møde i ph.d.-udvalget

Dato og tidspunkt: Onsdag den 29. november 2023 kl. 9.15-11.00

Sted: Mødelokale Romeo

Deltagere: Louise Nyholm Kallestrup (LK), Teresa Cadierno (TC), Bjørn Ribers (BR), Sara Mosberg Iversen (SI), Ida Aaskov Dolmer (ID), Rune Lomholt (RL)

Sara Mosberg Iversen kom ca. kl. 10. Ida Aaskov Dolmer gik ca. kl. 10.

Afbud: Giovanni Acerbis, Nina Bonderup Dohn, Emilie Munch Nicolaisen, Sara Bruun Jørgensen

Mødeleder: Louise Nyholm Kallestrup

Referent: Ingelise Nielsen (IN)

Punkt 6. Sager blev flyttet til starten af mødet for at sikre, at ph.d.-udvalget var beslutningsdygtigt ved behandlingen, da ID skulle gå ca. kl. 10 og SI var forsinket.

1. **Meddelelser**
   1. **Fredsvalg: opstillede er Anne Charlotte Epple, Morten Ploug Henriksen, Casper Juul, Sara Bruun Jørgensen og Rune Lomholt**

Dette er sidste møde med de nuværende indvalgte stipendiater, og LK takkede dem for deres indsats. Stor tak også for at medvirke til, at der er opstillet kandidater til det kommende valg, så udvalget bliver fuldtalligt også næste år. Desværre er det ikke lykkedes at finde en kandidat til at repræsentere campus Kolding, så der må findes en ordning med en fast kontaktperson i ph.d.-udvalget.

* 1. **Kandidatreformen**

Fakultetet har afholdt stormøde om kandidatreformen. Ph.d.-udvalget var ikke inviteret, men LK deltog. Kandidatreformen vil påvirke ph.d.-uddannelsen på en endnu ukendt måde; måske bliver man nødt til at indskrive stipendiater på en 4+4 ordning. Der er nedsat en kandidatudvalg bestående af bl.a. rektorer til at komme med et forslag til reform.

* 1. **Karriereudvikling Rio og SDU Research Academy**

RIO har udviklet et karrierevejledningstilbud til yngre forskere. Der er endnu tale om en pilot – og ansvaret for at informere om tilbuddet ligger hos instituttet.

* 1. **EUA-CDE membership fornys ikke**

Medlemskabet angår en sammenslutning af europæiske ph.d.-uddannelser, men da vi ikke bruger det, har Ph.d.-K i samråd med ph.d.-skolelederne på SDU besluttet at opsige medlemskabet. Indirekte har vi alligevel kontakt til organisationen gennem Dansk Universiteter.

* 1. **Status på Carlsbergstipendiaterne**

Vi fik tildelt tre stipendiater i år, og på Institut for Kultur- og Sprogvidenskaber er der ansat to. På institut for Design, Medier og Uddannelsesvidenskab skal der ansættes én, men det når først at falde på plads i det nye år.

1. **Status på omorganisering af ph.d.-skolen**

LK orienterede om, at den ændrede organisering af ph.d.-skolen plus det reviderede regelsæt nu endeligt er godkendt.

* 1. **Regelsættet er godkendt**

LK orienterede om, at der formodentlig ville komme endnu en ændring inden det nye regelsæt træder i kraft 1. januar 2024. Det drejer sig om en bestemmelse vedrørende sammensætningen af bedømmelsesudvalget. En konkret sag har henledt opmærksomheden på det uhensigtsmæssige i at have en bedømmer i bedømmelsesudvalget, som er medforfatter på en artikel i den afhandling, som vedkommende skal bedømme. Ph.d.-udvalgets medlemmer tilsluttede sig ændringen.

* 1. **Punktreferat fra Akademisk Råd**

Det har i nogle måneder været opfattelsen, at der ville komme et høringssvar fra Akademisk Råd. LK er dog nu blevet orienteret om, at punktreferatet er at betragte som høringssvaret.

1. **Evaluering af vejlederkursus**

Den centrale kursusafdeling har afholdt det første kursus for vejledere efter et nyt format særligt rettet mod HUM og SAMF. Det var opbygget med et HR-modul, et pædagogisk modul, hvor Gitte Wichmann-Hansen underviste, samt et modul, som ph.d.-skolelederen havde med egne vejledere.

Der er kun 6 ud af 16 deltagere, som har evalueret, hvorfor evalueringen kun har begrænset værdi. Dog kan vi konkludere, at der var for lidt tid afsat til ph.d.-skolederens modul, samt at HR-delen ikke så ud til at fungere så godt.

LK har en plan om at ændre på kurset, således at det centrale kursus kommer til at køre en gang om året, men at der derudover tilbydes halvårlige brush-up kurser lokalt. Her skal vejlederne have orientering om lokale regler, samt også få tid til at erfaringsudveksle.

1. **Økonomi**

Der er ikke brugt så mange penge som forventet. Ph.d.-programmerne har i foråret ikke afholdt alle de planlagte aktiviteter, og heller ikke i efteråret, hvor ansvaret midlertidigt har ligget hos viceinstitutlederne, har der været fuld aktivitet. Det skyldes formodentligt at den langstrakte proces med omorganisering har medført usikkerhed om, hvor ansvaret er placeret. Alle generiske kurser er blevet afholdt.

Da budgettet blev godkendt i starten af året, var alle pengene øremærket, og det har stået i vejen for, at andre har kunne søge midlerne.

LK opfordrede til, at man hurtigt indsender ansøgninger, hvis man har udgifter til konkrete projekter, som kan faktureres i år. Desuden oplyste hun, at dekanen har forsikret om, at vi ikke bliver beskåret i midler til næste år.

1. **Status på kurser**

I F24 udbydes Videnskabsteori, Få øje på noget i din empiri og Skriveretreat. I E24 udbydes Becoming a researcher. Kurset om publicering er stadig en mulighed – og andre forslag til kurser modtages gerne.

Fagfaglige kurser skal organiseres i forskningsenhederne, generiske kurser organiseres af LK.

1. **Sager**
   1. **Ansøgning om dispensation fra § 7 stk. 6 i regelsættet**

Der blev givet dispensation.

* 1. **Ansøgning om merit RCR**

Der blev givet merit.

1. **Eventuelt**
   1. **Mødedatoer**

Der blev fastlagt fl.g. mødedatoer i 2024:

* + - 7. februar 9.15-11.00
    - 15. maj 9.15-11.00
    - 11. september 9.15-11.00
    - 20. november 9.15-11.00
  1. **Buddies**

I januar og februar starter der 13 nye stipendiater, så vi kommer til at mangle buddies.

* 1. **Hvor kan ph.d.-stipendiater vejlede?**

SI gjorde opmærksom på, at det ifølge aftale om vejledning i normaftalen ikke er muligt for ph.d.-stipendiater at vejlede BA-projekter og specialer. Det var SI’s holdning, at dette var forkert, da det er en vigtig kompetence for stipendiater at udvikle. Flere medlemmer af udvalget gav udtryk for, at det er meget relevant at forsøge at ændre fakultetets regler om vejledning, og ville have punktet på til diskussion på et kommende møde. NB: Nogle dage efter mødet udsendte fakultetet et opdateret bilag over, hvilke stillingskategorier, der må vejlede. Det fremgår af dette bilag, at ph.d.-stipendiater nu gerne må vejlede BA-projekter.

* 1. **Onboarding på institutterne**

RL har gennemført en evaluering af onboardingforløbet på institutterne. 17 nuværende stipendiater har svaret, og resultatet er nedslående. Evalueringen er sendt til viceinstitutlederne, og der er indledt en dialog med disse. Ph.d.-udvalgets medlemmer ønskede at få evalueringen sat på som punkt på et kommende møde.